

**Η ΣΥΝΤΑΚΤΙΚΗ ΛΕΙΤΟΥΡΓΙΑ ΤΗΣ ΓΕΝΙΚΗΣ**

1. **Η γενική με ουσιαστικά**

Η γενική με ουσιαστικά περιλαμβάνει διάφορα είδη:  
  
α) **γενική υποκειμενική**.  
  
  
β) **γενική αντικειμενική**.  
  
  
γ) **γενική κτητική**  
π.χ.  
cubiculum **mariti** = η κρεβατοκάμαρα του συζύγου [24]  
  
δ) **γενική της ιδιότητας**  
Στα λατινικά πλην της γενικής υπάρχει και η αφαιρετική της ιδιότητας. Η γενική της ιδιότητας συνήθως δηλώνει ηλικία, διάρκεια, μέτρο, βάρος, κοινωνική τάξη, ιδιαίτερο χαρακτηριστικό.

π.χ. cerva eximiae **pulchritudinis**= ελάφι εξαιρετικής **ομορφιάς**[48]  
  
ε) **γενική του περιεχομένου**  
π.χ. agmina **militum** = τα αγήματα **των στρατιωτών** [40]  
  
στ) **γενική του δημιουργού**  
π.χ. ex **Aesopi** litteris = από την επιστολή**του Αισώπου** [28]  
  
ζ) **γενική διαιρετική**  
π.χ. eius **mundi** partem = μέρος αυτού **του κόσμου** [46]  
  
η) **γενική επεξηγηματική**  
Η γενική αυτή, που συναντάται μόνο στα λατινικά, προσδιορίζει το περιεχόμενο κάποιων λέξεων. Τίθεται δηλ. στη θέση ομοιόπτωτων προσδιορισμών (παράθεσης ή επεξήγησης) και ακολουθεί συνήθως τις λέξεις nomen και periculum.  
π.χ. nomen **Asiae** = το όνομα **«Ασία»** [30]  
pericula **mortis** = οι κίνδυνοι **του θανάτου**[32]

1. **Η γενική με ρήματα**





α) **γενική της αξίας**  
Τίθεται με ρήματα που σημαίνουν εκτιμώ, υπολογίζω, **αγοράζω (emo)**, πουλάω και το **sum**. Συνήθως ως γενικές της αξίας τίθενται οι λέξεις **parvi**, **tanti, quanti, minimi, nihili**. Η γενική της αξίας δηλώνει την αφηρημένη (υλική ή ηθική) αξία. Αντίθετα η συγκεκριμένη αξία δηλώνεται με αφαιρετική.

π.χ. emit avem **tanti** = αγόρασε το πουλί **για τόσο μεγάλο ποσό: γενική της αφηρημένης αξίας**[29]  
αλλά: emit eum **viginti milibus** sestertium = το αγόρασε **για είκοσι χιλιάδες** σηστερτίους:**αφαιρετική της συγκεκριμένης αξίας** [29]  
  
β) **γενική του εγκλήματος**  
π.χ. Catilina accusatus est coniurationis = Ο Κατιλίνας κατηγορήθηκε**για συνωμοσία**.  
Δεν τη συναντάμε στα κείμενα του σχολικού εγχειριδίου.  
  
γ)**γενική με τα απρόσωπα**ρήματα refert και **interest** (= ενδιαφέρει)  
Η γενική δηλώνει το **ενδιαφερόμενο πρόσωπο**. Το τι ενδιαφέρει κάποιον εκφράζεται με **απαρέμφατο** (αλλά και με ουσιαστική πρόταση ή με το ουδέτερο αντωνυμίας).  
π.χ. **Caesaris**interfuit corvum**emere** = **Ο Καίσαρας** ενδιαφέρθηκε **να αγοράσει** το κοράκι [29]  
  
δ) **γενική με τα απρόσωπα** ρήματα ψυχικού πάθους **paenitet  
(μετανιώνω)**, miseret, pudet, piget και taedet.  
Κοντά στο ρήμα υπάρχει μια **αιτιατική του προσώπου που μετανιώνει** (ή νιώθει τα άλλα συναισθήματα) και **μια γενική του πράγματος** για το οποίο αισθάνεται κανείς μετάνοια ή άλλα συναισθήματα:  
π.χ. me paenitet **verborum meorum**: μετανιώνω **για τα λόγια μου**. Αντί της γενικής μπορεί να χρησιμοποιηθεί **ουδέτερο αντωνυμίας** (ή απαρέμφατο) ως υποκείμενο.  
π.χ. neque **id me** paenitet = ούτε **εγώ** μετανιώνω **γι’ αυτό**[27]  
  
ε) **γενική με ρήματα ή φράσεις μνήμης και λήθης**  
π.χ. venit corvo in mentem **verborum** = ήλθαν στο νου του κορακιού **τα λόγια** του κυρίου του. [29]: **γενική του αντικειμένου**στην έκφραση: venit in mentem  
  
στ) **γενική του χαρακτηριστικού γνωρίσματος**  
Η γενική με το ρήμα **sum** δηλώνει πολλές φορές το χαρακτηριστικό γνώρισμα.  
π.χ. **virtutis** fuit = υπήρξε **δείγμα ανδρείας**,  
**pietatis** fuit = υπήρξε **δείγμα σεβασμού**[30]

1. **Η γενική με επίθετα, επιρρήματα και αντωνυμίες**

α) **η γενική ως συμπλήρωμα**  
Η γενική χρησιμοποιείται ως συμπλήρωμα επιθέτων που δηλώνουν: επιθυμία, εμπειρία, γνώση, μνήμη, πλησμονή και τα αντίθετά τους (cupidus, peritus, inops, plenus).  
π.χ. cupidus **pecuniae** = επιθυμών χρημάτων, επιθυμώντας χρήματα [29]  
plena **exemplorum** = γεμάτη με παραδείγματα, πλήρης παραδειγμάτων[32]  
Σημείωση: σύμφωνα με το συντακτικό του Τζαρτζάνου, η γενική αυτή θα μπορούσε να χαρακτηριστεί και αντικειμενική.  
  
β) **γενική διαιρετική**  
Η γενική χρησιμοποιείται ως διαιρετική με επιρρήματα (ubi, **satis**) και με το ουδέτερο αντωνυμιών και επιθέτων, όπως multum, nihil, aliquid.  
π.χ. satis **salutationum** = αρκετούς χαιρετισμούς [29]

**Η ΣΥΝΤΑΚΤΙΚΗ ΛΕΙΤΟΥΡΓΙΑ ΤΗΣ ΔΟΤΙΚΗΣ**

**1. H δοτική με ρήματα**  
  
α) **η δοτική ως αντικείμενο**.  
  
Η δοτική χρησιμοποιείται ως έμμεσο αντικείμενο ρημάτων που σημαίνουν «**λέγω**» (dico, narro, respondeo), «**δίνω**» (do, trado) και των συγγενικών τους. Χρησιμοποιείται επίσης ως αντικείμενο (συμπλήρωμα) ρημάτων που δηλώνουν **ένωση, προσέγγιση, ομοιότητα, φιλική**ή **εχθρική** διάθεση, **υπακοή** και **απείθεια**. Τέλος λειτουργεί ως έμμεσο αντικείμενο ρημάτων σύνθετων με τις προθέσεις **ob, prae, pro, in**. Γενικά με δοτική συντάσσονται τα ρήματα που απαντούν στην ερώτηση: **σε (για, με) ποιον**;  
  
π.χ.  
  
  
β) **δοτική προσωπική**.  
  
Δηλώνει το πρόσωπο για το οποίο υπάρχει ή γίνεται κάτι. Περιλαμβάνει τις ακόλουθες κατηγορίες (γνωστές και από τα αρχαία ελληνικά):  
  
**i. δοτική κτητική**.  
π.χ. quae nimia **vobis** est = η οποία είναι υπερβολική **σε σας**. [25]  
  
**ii. δοτική χαριστική ή αντιχαριστική**(ακολουθεί πολλές φορές τα ρήματα consulo = φροντίζω και metuo = φοβάμαι για κάποιον).  
π.χ. […] nisi vos ipsi **patriae consulueritis**= αν δεν φροντίσετε εσείς οι ίδιοι **για την πατρίδα**. [25]  
  
Σύμφωνα πάντως με το συντακτικό του Τζαρτζάνου (134, 3, β΄) η συγκεκριμένη δοτική λειτουργεί ως αντικείμενο του ρήματος.  
  
**iii. δοτική ηθική**.  
π.χ. Non **tibi** ingredienti fines patriae ira cecidit = δεν **σου** πέρασε η οργή τη στιγμή που εισέβαλλες στα σύνορα της πατρίδας σου; [43]  
  
**iv. δοτική της αναφοράς**.  
π.χ. ille **mihi** mortuus est = **όσο με αφορά** αυτός είναι νεκρός.  
  
**v. δοτική του ενεργούντος προσώπου ή του ποιητικού αιτίου**. Συνήθως συντάσσεται με το γερουνδιακό.  
π.χ. omnia sunt **excitanda tibi** = όλα πρέπει να αποκατασταθούν **από εσένα**[33]  
  
**vi. δοτική προσωπική με απρόσωπα ρήματα**  
π.χ.  
  
  
γ) **δοτική κατηγορηματική του σκοπού (ή του αποτελέσματος)**  
  
Η δοτική αυτή αποτελεί ιδιομορφία της λατινικής . Είναι δοτική αφηρημένου ουσιαστικού, πάντοτε ενικού αριθμού (πρόκειται για στερεότυπες δοτικές όπως: **adiumento, solacio, gratulationi, dono**, auxilio, exemplo, usui). Τη συναντάμε συνήθως μαζί με το ρήμα **sum**, αλλά και με τα ρήματα **do**, relinquo, duco, habeo, mitto κ.ά. Δηλώνει τον σκοπό (ή το αποτέλεσμα) της πράξης που φανερώνει το ρήμα.  
Μπορεί να προσδιορίζεται από επίθετο. Δίπλα της μπορεί να υπάρχει και άλλη δοτική (χαριστική, αντιχαριστική, ηθική ή του έμμεσου αντικειμένου). Η μετάφραση ποικίλλει ανάλογα με την περίπτωση  
  
π.χ.  
  
  
**2. H δοτική με επίθετα και επιρρήματα**  
  
Η δοτική χρησιμοποιείται ως συμπλήρωμα (δοτική αντικειμενική) επιθέτων που δηλώνουν ένωση, προσέγγιση, ομοιότητα, φιλική ή εχθρική διάθεση, υπακοή, απείθεια κτλ. (amicus, similis, infestus, communis, proximus, **carus, gratus**κλπ). Με δοτική συντάσσονται και επιρρήματα που παράγονται από επίθετα που συντάσσονται με δοτική ή έχουν συγγενή σημασία μαζί τους.  
  
π.χ.  


**Ο ΣΥΝΤΑΚΤΙΚΟΣ ΡΟΛΟΣ ΤΗΣ ΑΦΑΙΡΕΤΙΚΗΣ**

Η **αφαιρετική**, απλή ή εμπρόθετη, συμπυκνώνει τις λειτουργίες τριών παλαιότερων πτώσεων:  
  
της **κυρίως αφαιρετικής** (ablativus separativus = αφαιρ. του (απο) χωρισμού)  
  
της **οργανικής αφαιρετικής** (ablativus instrumentalis) και  
  
της **τοπικής αφαιρετικής** (ablativus locativus)  
  
Στην αρχαία ελληνική γλώσσα οι χρήσεις της κυρίως αφαιρετικής ενυπάρχουν στη γενική, ενώ της τοπικής και της οργανικής στη δοτική πτώση.  
  
Η αφαιρετική προσδιορίζει ουσιαστικά, επίθετα, επιρρήματα και κυρίως ρήματα.

**Α. Η κυρίως αφαιρετική δηλώνει την αφετηρία, εννοούμενη ως:**

**α) Τοπική προέλευση** (**ex urbe-27, Romā-28**: εμπρόθετη και απλή)  
  
**β) Καταγωγή** (**nobili genere natus-31**, βρίσκεται και εμπρόθετη)  
  
**γ) Υλική αφετηρία ενός πράγματος** (**αφαιρετική της ύλης**), συνήθως εμπρόθετη (**ex ebore, 39**)  
  
**δ) Σημείο της απομάκρυνσης και του χωρισμού**, απλή ή εμπρόθετη: με ρήματα που σημαίνουν απέχω, απομακρύνω, ελευθερώνω, χωρίζω, στερώ, εμποδίζω (**abstinerent pugnā-31, meā sede cedo-38**)  
  
(Το συντακτικό του Αχ. Τζαρτζάνου και του Θ. Κακριδή θεωρεί την αφαιρετική αυτή ως έμμεσο αντικείμενο των ρημάτων αυτών).  
  
***Το ρήμα που συναντάμε στα κείμενά μας και συντάσσεται με αφαιρετική ως αντικείμενο είναι το utor.***  
  
**ε) Ποιητικό αίτιο**: Το ποιητικό αίτιο, που εξαρτάται πάντα από ρήμα παθητικής διάθεσης, εκφέρεται:

* με απλή **αφαιρετική**, όταν είναι **άψυχο** (**clamore vocatus -49**),
* ενώ με **a/ab + αφαιρετική**, όταν είναι **έμψυχο** ή προσωποποιημένο άψυχο (**ab hostibus-45**)
* αντίθετα στην παθητική περιφραστική συζυγία το ποιητικό αίτιο εκφέρεται με **δοτική προσωπική του ποιητικού αιτίου** (omnia **sunt excitanda tibi**, C. Caesar = όλα πρέπει να ανασυγκροτηθούν από σένα, Γάιε Καίσαρα […] 33)

**στ) Σημείο εκκίνησης για σύγκριση (αφαιρετική συγκριτική), (fortior hoste-31, miserius bello-37)**  
  
**ζ) Σημείο εκκίνησης για εκτίμηση ή κρίση (eventu cernatur-31)**  
  
**η) το διαιρεμένο όλο (αντί γενικής διαιρετικής)**, όπως και στην αρχαία ελληνική (**cuidam ex equitibus-45**). (Λειτουργεί βέβαια ως ετερόπτωτος προσδιορισμός στο πτωτικό που αναφέρεται. Απαντάται εμπρόθετα).

**Β. Η οργανική αφαιρετική εκφράζει:**

**α)** Τη **συνοδεία**, αν ο ρηματικός τύπος στον οποίο αναφέρεται η αφαιρετική δηλώνει κίνηση (**tecum deduc-28**), πάντοτε εμπρόθετη (cum + αφαιρετική).  
  
**β)** Την **κοινωνία** και συνάπτεται με ρήματα που δηλώνουν κοινωνία, συμμετοχή, αλλά όχι κίνηση (**cum filiā sororis persedebat-38, cum amicis futurus esset-48**), πάντα συνοδευόμενη από την πρόθεση cum.  
  
**γ)** Τον **τρόπο**, (**more-38**, **sententiis-42**), απλή ή εμπρόθετη.  
  
**δ)** Την **ιδιότητα** (**homo facie squalida-14**): Προσδιορίζει ουσιαστικό (ως ετερόπτωτος προσδιορισμός) και προτιμάται (αντί για τη γενική της ιδιότητας) όταν δηλώνεται εξωτερική/ σωματική ιδιότητα και ειδικότερα όταν πρόκειται για μέλη του σώματος. Επίσης, όταν δηλώνεται παροδική ιδιότητα και ειδικότερα παροδική ψυχική διάθεση.

*Παρατήρηση: Αν βρίσκεται δίπλα στο συνδετικό ρήμα****sum****καλείται****αφαιρετική κατηγορηματική της ιδιότητας****, (****corpore infirmo sum-40****).*

**ε)** Το **όργανο**, (**hastā transfixit-31**), ή το **μέσο**:  
  
   **I)** *Το****μέσο***, όταν πρόκειται για πρόσωπο, εκφράζεται:  
   **α)** με την πρόθεση **per + αιτιατική προσώπου** ή  
  
   **β)** **operā, beneficio, auxilio + γενική του προσώπου (cuius operā = per quem-31, quorum auxilio = per quos-37).**  
  
   **ΙΙ)** *Το****μέσο*** δηλώνουν επίσης οι αφαιρετικές που συνοδεύουν τα ρήματα  
   compleo,  
   **afficio (tanto dolore est adfectus-28),**  
   **confidο (opibus urbis nolite confidere-25, viribus suis confisus-31).**  
  
   **ΙΙΙ)** *Το****μέσο*** δηλώνουν και οι αφαιρετικές που συνοδεύουν τα επίθετα dignus (26), fretus(18).  
  
**στ)** Το **μέτρο** ή τη **διαφορά**:

* συνάπτεται με επίθετα / επιρρήματα συγκριτικού βαθμού (**multo minor-27**).
* είτε με επιρρήματα που έχουν συγκριτική σημασία (**paucis post diebus-24, post** = αργότερα).
* είτε, τέλος, με ρήματα που έχουν παραθετική σημασία, όπως τα ρήματα διαφοράς, υπεροχής, σύγκρισης (**quanto antecellat-31**).

**ζ)** Την **αναφορά**: Προσδιορίζει επίθετα συγκριτικού βαθμού (**minor natu-27**), ή ρήματα με παραθετική σημασία (**virtute antecellat-31**)  
  
**η)** Την **αιτία (εσωτερικό αναγκαστικό αίτιο)**: όταν, δηλαδή, εκφράζει ψυχική αντίδραση:

* συνάπτεται συχνά με μετοχή παθητικού παρακειμένου που σημαίνει «παρακινημένος, σπρωγμένος» όπως (**permotus cupiditate-31**).
* εδώ ανήκουν και οι στερεότυπες φράσεις **iussu**, **iniussu**, rogatu + **γενική** (**iussu domini-24**, **iniussu consulis-31**). Είναι πάντα απλή.  
  (αντίθετα το εξωτερικό αναγκαστικό αίτιο εκφέρεται με ob, per, propter + αιτιατική, μερικές φορές δε και με απλή αφαιρετική: **longa morā standi fessa**)

**θ)** Την **ποινή**: (**morte multavit-31**). Εξαιρείται η γενική capitis (14). Πάντα απλή.  
  
**ι)** Την **αξία**: προσδιορίζει ρήματα που σημαίνουν αγορά, ανταλλαγή, πώληση και δηλώνει τη συγκεκριμένη υλική αξία (viginti **milibus emit-29**), πάντα απλή.  
  
Όταν η αξία είναι αφηρημένη ή ηθική εκφράζεται με γενική πτώση (**quanti sit-28**).

**Γ. Η τοπική προσδιορίζει την πράξη τοπικά ή χρονικά**

Απαντάται απλή ή εμπρόθετη  
  
αφαιρετική του **τόπου** = στάσης σε τόπο,(**Athenis-28**, **in Asiā-30**)  
  
αφαιρετική του **χρόνου**,(**in eo bello-30**).  
  
Εκφράζει επίσης **κατάσταση** (**in exilio-21**).